
O Volapiikaflens valopo! 

On yunul ayelik cifal: .Hermann Philipps’ epiibom bevuresodo so* 
tiili nulik vodabuka legudik okik, kel pestabon su fovots fa el de Jong 
ad vodabuk gretik calofik Volapiika. Fovots et bu yels modik pedis 
gitukons fa el Jean-Claude Caraco: vicifal ettimik. Om it in pened 
okik yela: 1993 < hiele Ralph Midgley so abepenom, vio idagetom fos 
natapenadis veutik at de bukem ela F. Johann Kruger: cifal buatik: 

„Ven alukomob lu Amsterdam, (un gustul ayelik) sol: Van Dijk 
(kel abinom flen sola: Kruger) atelefonom lade: Kruger (jiviudan), dat 
orajanobs ko of. Tu odel, avisitobs ofi, ab no plu asevof, va idalof 
givon valikosi obe, bi sol: de Jong (son ela Arie de Jong) ibegom ad 
mopolon lu sol: Haupenthal (lautan Deutanik) dinadis Volapukik tefu 
fat okik. Votaflano, avilof vagukon mu vifiko domi okik. Klu adilob 
atmodo: dokums jenavik pro Haupenthal, dokums pukavik pro obs. 

Lad: Kruger abegof obe ad telefonon sole de Jong, dat okoh 
komob omi. Tu odel, donu avisitobs ladi: Kruger, ab atnaedo lo sol: 
de Jong; aplanob ome, das sol: Haupenthal no gebom Volapuki, du 
obs gebobs oni. Abinom vemo kotenik ad sevon, das puk fata oma nog 
pagebon. Akonom obes, das fat omik ivilom tidon ome Volapuki, ab 
puk vemo no ipliton ome; klu abegom mote okik ad spikon fate, dat 
bleadomos omi takediko. Sol: de Jong vo binom men vemo keinik. 

Bevu dokums nitedik, kelis emopolob, dabinons fovots ela 
„Vodabuk Volapuka”. In ats, etuvob nemis pledakadas: 

Klurs fol binons: pik, kor, traf*, kar. 

Eko! nems pledakadas anik: karahad, korareg, pikalad, trafas 
man, karadeg, koralul, pikafol, trafatel." 

Juiti po vestig vodalisedas dub tobids modikanas pekipedolas vi? 
pom valanes redakan: j 

* U: „trif < ma vodabuk ela 1931 

LIO TEILOY-LI VODIS LEN FIN KEDETA? (3) 

Fa ,Daniil Morozov’: vicifal. 

6. If konsonats tel ekomadons len fin kedeta, tan stukot 
vodifomamik flunon teili. If konsonats dutons lu stamad bal, 
konsonat balid blibon su kedet lopik, e telid pafeapladon sui 
kedet donik. Sams: 

komsonat, ladsvarbs, odisstonov, padisstukons, sub? 
satik, limdifos, subsyeti, Spamyanapuk, evolsfon, bal# 
dotakompenans, killamoniaktelvatedbalkloridilkobals 

tina(tel)klorid (sevabo: [Co(NH 3 ) 3 (H 2 0 ) 2 CI]Cl 2 ). 

Ven konsonats dutons lu binets difik koboyumavoda, 
vod pateilon on mod sumik. Sams: 

okolskomoy, lenslagam, susmumiko, kossgolon, dis* 
penadi, nemvoladiks, degsyels. 

Ponops dalabik de ponops posodik plunumik i pateilons 
so: okssik, obssik. 

Otos tefon numavodis u nemis komplitakobotas kies 
mavik, sevabo: 

jolstumveldegzul, folhidriltelsfosfatazud (u: H4P2O7), 

follamoniaktelnitrilskobaltinatellamoniakfolnitritilkobaltinat (u: 

[C0(NH 3 )4(NO2)2][C0(NH 3 )2(NO2)4]). 

Po teil koboadavoda yumatonat u vokat finik vodalima 
muton blibon len fin kedeta balid, e tonatakoboyumot binu 
konsonats tel pafeapladon sui kedet telid. Sams: 

padesbreikon, padesklinons, paspronon, mogasstad, 
mogasstada, monasstad, loka=glatik, zudasstabots. 

Balna on mod sumik peteilon rigavod, sevabo: program. 

7. If konsonats kil sokons odis, tan num alik konsonatas 
blibon len fin kedeta balid, e votiks pafeapladons sui kedets 
balidfovik. Po atos daloy demon stukoti vodifomamik. Sams: 

komsplitik, Lingslanik, kalinaballamoniakbalvatedkils 
kloridilbalnitritilkrominat (u: K[Cr(NH 3 )(H 2 0)CI 3 (N02)]), 

folvatedtelkloridilkromina(bal)skloridtelvated 

(u: [Cr(H 2 0) 4 CI 2 ]CI+2H 2 0). 

8. Brefods kanons pateilon len fin kedeta ma noms vale# 
mik. Sams: Vpasvoda, Vpiti^dabuks, Vpa*gased. 

9. If vod no pagebon nen teilamalul, malul at kanon ko# 
madon po fin kedeta, as sam: TsyegamSIovakan. 

Vod bal kanon labon teilamalulis anik, sevabo noe po fin 
kedeta, abi ma noms votik bagafa Idpo pemaniotola. Sams: 

VonasGrikanaspuka, sekretamkasdan. 

Vod labu yumamalul i kanon pateilon po fin kedeta. 
Sams: sesvol-li, kamol-li, lasbob-la. 

I vilob penon bosi do malulam. Bai „Gramat Volapuka” 
mutoy-la distidon teila* e yumamaluli. Jenofo rnaluls at bb 
nons distiks ma jafid. Teilamalul malon, das vod peteilon te 
logamo, ed atos no flunon proni. Fasilo kanoyov moadon 
teilamaluli, ab gebad mayuda in zanod voda no logotonov 
joniko ( *NoludaMerop ), bi no baiadon ko vonaoloveikods 
pukas pepenol modikun; koboyumavods ko lims leigalonofik 
e suvo ko poyumot ot nen malul patik pareidonsov fikuliku= 
mo ( *generalmaredal\ zuo mastans Volapuka semikna atei# 
loms demu suemov vifikum i vodis lunik votik, as sams: 
teda*raistokratanef, yufapuka*jenotenr, jenet sumik suikon, 
ven demu brefukam moadoy limi leigik vodas niladik tikoda# 
yumata seimik, sams: „Lopas e Dona#Laguptan”, „bambuda# 
e pamableds”); po fin kedeta teilamalul vemikuno zesudon, 
bi malon, das vod no nog efinikon, sevabo vod nonik brefik 
seimik pegebon. Yumamalul malon, das vodul (-la u -li) pe* 
gebon. Malul at papladon fo silab, kel no labon kazeti; nen 
malul at varbafoms modik sumonsov ad subsat in genitif, 
zuo kanonsov pareidon mudofo neveratiko, efe ko kazet po 
silab latik. Malul ot malon patis pronik in penat fonetik e pa* 
gebon po penam foginavodas ma noms lotografa foginana# 
puka tefik. 

Un tumyel teldegid teilamaluls Volapukik plago pages 
bons te telna, sevabo po dabuk elas „Gramat Volapuka” fa 
el Arie de Jong e „Vodabuk Volapuka pro Deutanapukans” 
fa otan. Latikumo pagebon te malul fomu liunil brefik. Mu 
luveratiko kod atosa no binon menod Volapuka, ab def 
sumbolas omik in bukops Nedanik ettimik. Po tonatotiseid 
nunomik neletian nonik somik dabinon. Volapukamtonatotis 
seidan nutimo kanon valon ali sokolas sumbolas di .Uni¬ 
code’: 


Penat. 

Sumbol. 

Kot 

numik. 

Tonatasot di .Fraktur’ (sumbol slobik) 

s 

2E17 

Silabapenat Kanadanik 

- 

1400 

Silabapenats Yapanik, sevabo: 
.katakana’ e .hiragana’ 

= 

30A0 

Leigamalul brefik 

= 

A78A. 


Mogis somik nunomas ai geboms Volapukans leskilik: 
els ,Zhang Yutong’ u ,Danny Zhang’: kadaman Volapuka < 
e ,Oleg Temerov’. Binoms dasamans tefu donulifukam 
distida kuratik vu teila* e yumamaluls. Reidans kupalik ya 
ekupons teilamalulis su pads anik ela „Vog Volapuka”. Bo 
gebad laidik teilamalula binon tikavik e komandabik. Too 
def distida vu maluls at leno binon pol, bi baiadon ko vonao* 
loveikods modayelik geba Volapuka. On tef at lib binonos: 
Volapukan alik dalon gebon liunili telik (teilamaluli) nai liunil 
kosomik (yumamalul), u te yumamaluli. 

Po gebad laidik teilamalula sakad nog bal edavedonov: 
lio bitoy-li, uf po prim kedeta komadon vodul (-li u -la), u dil 
voda foginanapukik po yumamalul? El „Gramat Volapuka” 
no ekleilukon sakadi at. Ma bagaf: 137 (lised poyumotas), if 
vodul pagebon soelolo, teilamalul fo yumamalul papladon-la 
(s-la, s-li). Ma registar lafabik lebuka ot, fo voduls Volapukik 
ai yumamalul papladon, ed if yumamalul pepladonov, tan 
teilamalul nezesudon-la. Ma sam bagafa: 137, po fin kedeta 

kanons-la pagebon kobo maluls bofik pemaniotol, sevabo 
teilamalul ad malon teili voda komplitik, e yumamalul ad 
malon modi prona ud ad sumadon penamamodi natapuka 
seimik. Obo cedob, das po jenets somik yumamalul saidon- 
la, ab Volapukakadam seimupo okanon-la sludon ad folon 
tefu atos prinsipi votik. F I N ■ 

DOG BLAS ,BASKERVILLES\ 

Konotfa Kiel,Arthur Conan Doyle’. 

Petradutol se Linglanapuk fa hiel ,Oleg Temerou’. 

Kapit balid (dil telid). 

„Kludo egidetob.” 

„Tefu atos.” 

„Ab nos komadon plu.” 

„No! no! o ,Watson’ digik obik! nog bos komadon, 
sio komadon. Samo laukobov lu atos, das legivot 
pelegivon sanane luveratikumo de maladanop, ka de 
klub monitik, zu ven primatonats: ,C.C.’ < sokons 
maladanopi at, nem: ,Charing Cross’< natofo suikon.” 

„Ba gidetol.” 

„Val luodiikon ad mog luveratik at. Uf lecedobsov 
atosi biiocedi gebabik, tano olabobsov biiostipoti zuik 
ad donustukon posodofi visitana nesevadik et.” 

„Gudo! tano, biiocedolo, das el ,M.C.C.’ at sinifonov 
eli „Maladanop: ,Charing Cross’ ”, kludodi kinik ka* 
nobs-li dageton fovo?” 

„Nos nog jinon-li klulik? Ga sevol metodis obik. 
Gebadolod onis!” 

„Nog te kanob kupon kludodi klulik: etan aplagom 
vobi oka po zif 1 ) biia ifealotadom lii lanad.” 

„Cedob, das nog kanobs tiivon bosi po atos. Beti# 
kolos atosi somo. On dinad kinik legivot somik pele# 
givon-li mu niludo? Kitimo flens omik kobo esludikon# 
sov-li ad givon stafi at ome as jonul boniala oksik? 
Klulado ven sanan: ,Mortimer’ < eluvom cali oka po 
maladanop ad primon plagi sanavik privatik. Sevobs, 
das din at pelegivon. Biiocedobs, das etokom cali po 
maladanop ad plag in lanad. Tano kanobs-li kiinon ad 
niludon, das legivot at pelegivon potii vobapladi# 
votukam?” 

„Atos vo jinon binon luveratik.” 

„Tano demolos, das no akanom duton lu malada# 
nopastaf, bi te men labti plag gidofik to ,London’ dalon 
labulon cali somik, ab somikan tobo fealotadonov lii 
lanad. Kim tifo abinom-li? Uf adunodom po mala# 
danop, ye no aledutom lu staf, tano akanom dunodon 
te as kalada#sanan 2 ), cal kelik binon bosilo lopikum 
ka ut plagastudana sanava. Zuo isadiinikom bii yels 
lul — eko! dat su staf. Kludo famtilasanan cadik olik 
baldota madik asvo efesmokom-la in lut, o ,Watson’ 
digik obik! ed eplaikom etani yunan labii baldot yelas 
las kildegas: seiman flenofik, nedinitialik, disipik a la# 
ban doga pelofol, keli zao bepenobov as dabinian gre# 
tikum ka nastadog 3 ), ab smalikum ka doeg.” 

Asmilob nekredolo, du ,Sherlock Holmes’ astutom 
me bak oka ta stutom sofa okik ed asubladom smoka# 
lefogilis linafomik lopio al nufed avebolis. 

Kiipets e vods nekosomik. 

') Sevabo: ,London’. 

2 ) Dona#sanan dakiipedol maladanis e lodol po mala# 
danop. 

3 ) Nastadog = ,terrier’. 


Fovot ofovon in num gustula. 

Mused menefalevolfa. 

Fa,Frank Roger', tiad rigik: ,The Museum', 
tradutod Volapukik fa ,Flermarm Philipps'. 

Dil balid. 

Vud abinon netadunovik. 

Igetob penedi, in kel areidob: „Vudobs oli ad visiton lenu* 
liki musedi obsik, bua pomaifukon pro publug valemik. Olabol 
poti ad belifon bosi mu nitediki. Mused pestabon su disin 
loliko nulik: nulod, kel ostunukon oli. Neforo buo levolf 
menefa — de prim oka un bujenotem ju nutim — padajo* 
nadon on mod somik kurata nolavik e kovena pro visitans. Vo 
atos binon lof, keli no okanol tadunon". 

Pos tik brefupik asludob ad vestigon atosi, ed atelefonob 
po numi, kel pemanioton in pened. Ek me vog lofofik age= 
spikon, das aplidons vemo nitedi oba tefu lof onsik. Un sudel 
balidfovik osedons jofori ad ramenon obi. 

Asakob, kikodo ivudons obi ed atobidons so vemo, e man 
agespikom, das pivalob demu „patadadisin pro buamalotans" 
onsik, pats modikum do kel osokons latikumo. Leno akudobos 
do seimos, e val oklilikon un tim lonedik. 

Asludob ad steifulon atosi, ed adasumob lofi. 

Jenofo un sudel jofor apubom ad ramenon obi. Pos minuts 
zao degluls arivobs diseinopi obsik in plodaharad. Mused aklu= 
ladon binon bumot nuladik gretota tamik ko fasad voatik binu 
glat e metal. 

Paninukob, ed pabenogetedob fa man, kel ajonodom oki as 
,Conrad Ronson': cif rayuna patadadisina museda. 

„Fredob vemo, das adasumol vudi obsik", asagom glidolo 
obi me nam. „Bo no elilol bosi do mused obsik. Kod atosa 

binon, das nog blebobs nekupidiks bu maifukam calofik sunik. 
Attimo mused binon lugolovik tio te pro nolavans u medu vud, 
asa on jenet tefu ol." 

Alofoy obe drinedi, ed apladobs obis sui stuls kovenik in 
vestibul spadofik. 

„No papolukolos dub gretot jino pulik museda", man 
asagom. „Seku kods plagofik lecems modikun binons distaliks. 
Okupol, das mused jenofo binon vemo gretik. Niludob, das se= 
vol-li diseini stitoda at?" 

„Menefalevolf", agespikob. „Pamanioton in vudapened ob 
sik." 

„Kurato! Dunamod obsik binon stunukolo nulik, asa olo= 
gol. Podugol da lecems on mod loliko itjafidik. Atos ofodon 
vemo belifoti pro visitan. E nu mobob, das no plu ostopadobs 
oli. Bego! gololos ad folon nulali olik! Spelob, das ojuitol stebi 
in mused obsik." 

Man aloadom ed avinegom obi ad sokon oki. Buikuno ati= 
kob, das odugadom obi, ye ad sadredikam oba ajonom balu= 
giko obe vegi lu nugolop. Usao adalob laigolon soeliko. 

Agolob ve luyal lafadagik, kel adugon lu lecem balid. 

Pos steps anik astopob. Tobo akredob utosi, kelosi alogob. 
Atos no alogoton as lecem. Astanob zanodu lanod in pats 
kuratikun piblumukol, kel ajinon tenikon in luods valik. Nedeto 
alogob trupi timenas *. Hinims anik afidoms ud aseatoms is ed 
us. Jinims ajafikofs me cilils oksik, du cils baldikum anik aziro= 
nons ed apledons. 

Baijenof zuada avoatukon obi, ed aletikob do mod, vio atos 
padageton. Abinon-li plosenot fa nunom piprodol? U dabinads 

* timen <- ti + men = ,hominid' (Lingl.) ma sam voda: tivomul = 
= ,teenager' (,almost a young lady'). 

at abinons-li cinamens roulis oksik ma programs plosenols? 
E No lanod lolik at pilemekon-li? 

Val alogoton tu legik ad binon te dajonadayegs musedik. 
Vo alogoton, asva jen legik pifeapladon-la de paset lefagik lu 
top nutimik. Leg atosa abinon so stunukol, das brefupilo asa= 
kob obi, kikodo timens no ageadons demu kom obik. 

Litoms in luyal podu ob akvanikons, uts fo ob alitikons. 
Atos amuton obi ad laigolon. Du agolob ve luyal, akupob, das 
yan podu ob afarmikon, e das ut fo ob lu lecem telid dugol 
amaifikon. No plu akanob gegolon, amutob laigolon. Asenidob 
nedetio, detio e lopio, ed akanob sienon volis nelogadik e nu= 
fedi luyala. Bo pimekons binu glat loliko dulogamovik, kel asio= 
Ion obi de dajonadots ed adugon obi ve sokaleod lecemas. 

Lecems valik sokol piblumukons stabu prinsip leigik. Alik 
onas padedieton datimade semik menefalevolfa e piledunon 
ma nivat leigik jenofa. Agolob da lecem bal pos votik, ed atu= 
vob tributis binadol me Australopithecus', ,Homo erectus' e 
ret, ju ,Homo neanderthalensis', mens di ,Cro Magnon' e fino 
,Homo sapiens'. Valans onas pipladons ini zuads, kels asojafa= 
dons dinadis lolik onsik: levolf lifamodas, klotem, mek e geb 
stumas. Patads valik at sa modikumos padajonons mu supe= 
riko. 

Amutob sion, das mused at dido pidesinon e pibumon mu 
superiko. Neforo ilogob seimikosi sumik. Liegof, dem tefu soe= 
lots, kleil sokaleoda timik levolfa, kurat nolavik: Val at akoedon 
suikon belifoti superik, keli neforo ilabob votaseimo. Mused at 
abinon balik bida at. Pos maifukam ona pro publug valemik, 
olabon-la benoseki vemik (pu osotos binon so). 


Fovot ofovon. 

PLIN SMALIK. 

Kapit: 3. 

Aflagos de ob tupi lunupik ad 
datuvulon, kiopao ikomom. Plin 
smalik, kel alonulom obe sakis 
modik, ajinom neai lelilon utis 
obik. Te vods fadik anik pianiko 
asaklanedons valikosi pro ob. 

Samo ven balidnaedo ilogom 
flitomi obik (no odasinob flitomi 
obik; vobod somik tu ofikulonov 
po ob), asakom obe: 

„Kis binon-li dinil at?" 

„Atos no binon dinil. Atos fliton. Binon flitom. Binon flitom obik." 

Ed abinob pleidik ad notukon ome, das abinob flitomistiran. 
Tano avokadom: 

„Lio! efalol-li silao?" 

„Si!" asagob neflagialiko. 

„Jo! Kio drolik atos binon!..." 

E plin smalik asplodulom me smil lopofik, kel afavukon vemo 
obi. Desirob, das traitoyos fefiko mijenotis obik. Poso aluukom: 

„Klu id ekomol silao. De planet kinik ekomol-li?" 

Sunado dinads klanofik koma omik aprimons ad paklulukon 
po ob, ed asakob stedalo: 

„Ekomol-li voiko de planet votik?" 

Ab no agespikom obe. Alemufukom boso kapi okik, ed 
ableibom lelogon flitomi obik. 

„Dido me din at no ekanolov isiofliton fagao..." 

Ed areafom ini drimal dibatik, kelos adulon du lunup. Tano, 
posa isuramenom jipi de ob se pok oka, ajafalikom ko lelogam 
voladota okik. 

Bo kanols-la fomalon, viovemo koefot dilik at do „planets 
votik" enitedalukon obi. Seko asteifob ad seividon modikumosi 
on tef at: 

„Kiopao eflitol-li? o smalikan obik! Kiopo el „lomu ob", do 
kelos espikol, topon-li? Kiopio vilol-li mosumon jipi obik?" 

Agespikom pos seil meditik: 

„Binos gudik tefu bog, keli egivol obe, das neito pogebon fa 
jip as dom." 

„Fum6! Ed if obitolos pluto, tan ogivobov ole i jaini ad 
fimatanon oni delo. E stafadili." 

Mob at ajinon skanon plini smalik: 

„Ofimatanon-li oni? Kiobisarik tikamagot at binon!" 

„Ab uf no ofimatanolov oni, tan omogolonov seimio, ed 
omoikonov..." 

E flen obik asplodulom donu me smil: 

„Alo kiopio cedu ol ufo ogolonov-li?" 

„No oveutos. Fofio ed aiplu fofio." 

Tano plin smalik asagom fefiko: 

„Atos tobo oveuton-la. Kiosmaliks fagots lomu ob binons!" 

E ba boso glumaladaliko aluukom: 

„Gololo fofio e te fofio, no kanoy degolon vemo fagiko..." 


Fovot ofovon un gustul. 



VII:60:2020 


s 



VONADIK VPA. 

Nu Volapuk labon 
siamamaki balugik a 
gutofiki. Bu lunup pla 
at akanoy gebon 
skoti komplitik ma 
noms skotava zano# 
datimadik fa ,Schley- 
er’ it pijafadoli. Su 
pad at noe kanoy io# 
gon magodi tefik, abi 
reidon bepenami pa# 
tis valik skota ettimik 
planedoli (vodem ri# 
gadik boso pevotu# 
kon ma noms Vola# 
puka nuik). 


Skot Volapuka. 

Vp obas ya labon i skoti oka. Binadon me kols kit: violat, gol* 
dakol, griin (logolos gasedi at, num: 59, pad: 258, bagaf: 632!) e me 
dils sokol: skotaplatad bal ko <figur> ladafomik ed <ut> krodafomik e 
ko feleds leigik fol; su feleds donik : nedeto: floril su glun goldakolik ; 
deto: nak stalablovik su glun grunik ; su feleds lopik : nedeto: Vpa# 
monogram („M. B. P. B.”) goldakolik su glun dofaw'o/af/'k; deto: stel 
goldakolik su glun klila violatik. Donii krod binons: nams tel lii od pas 
tenukols ; donii nams talaglop in lefogs. Lopu krod binons: kron bal; 
zuo deto e nedeto: tanods tel skoti lolik ziiols, su kels binon niipes 
nad: nedeto: „Menade bal” (= „Menefe bal”), deto: „piiki ball”; e love 
kron at: pijun ko pened in honed e zii pijun strals , e lopu pijun flam 
bal no pedilol, ab filol fomii flamalineg. Donii lefogs talaglopa binon 
lafamun. — Skot at i pedatikon fa datuvan Vpa. 

(Ma „Volapiikabled”. Yel: 1886. Niim: 62 (febul). Pad: 271.) 

* Bo: podaglun. ** Jenofo: nams tel odi pedols. 








